**Ministru kabineta noteikumu projekta
,,Grozījumi Ministru kabineta 2007. gada 26. jūnija noteikumos Nr. 416
,,Zāļu izplatīšanas un kvalitātes kontroles kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai noteiktu, ka Nacionālo bruņoto spēku Nodrošinājuma pavēlniecības Apgādes un pakalpojuma centra Noliktavas nodaļas Medicīnas iekārtu un medikamentu noliktava (turpmāk – NBS medikamentu noliktava), kas reģistrēta Zāļu valsts aģentūrā kā zāļu lieltirgotava ar tiesībām izplatīt zāles, izplata zāles tikai Nacionālo bruņoto spēku (turpmāk – NBS) un Zemessardzes (turpmāk – ZS) ārstniecības iestādēm un medicīniskajām apakšvienībām. Precizēts nosacījums attiecībā uz tīmekļa vietnes izveidi, jo NBS medikamentu noliktavai nav nepieciešama tīmekļa vietne, jo zāles tiks izplatītas tikai profesionālā dienesta karavīriem un zemessargiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2007. gada 26. jūnija noteikumu Nr. 416 ,,Zāļu izplatīšanas un kvalitātes kontroles kārtība” (turpmāk – MK noteikumi Nr. 416) 11. punktam zāles atļauts izplatīt komersantam vai personai, kas reģistrēta Valsts ieņēmumu dienestā kā saimnieciskās darbības veicējs un kurai saskaņā ar normatīvajiem aktiem par farmaceitiskās darbības licencēšanas kārtību ir Zāļu valsts aģentūras izsniegta speciāla atļauja (licence) zāļu lieltirgotavas atvēršanai (darbībai). NBS Nodrošinājuma pavēlniecība (turpmāk – Nodrošinājuma pavēlniecība) reģistrēs zāļu lieltirgotavu, lai realizētu normatīvajos aktos noteikto kompetenci ārstniecības jomā (attiecībā uz profesionālā dienesta karavīriem un zemessargiem). NBS medikamentu noliktava izplata zāles NBS un ZS ārstniecības iestādēm un medicīniskajām apakšvienībām. NBS medikamentu noliktavas juridiskā persona ir Nodrošinājuma pavēlniecības Medicīnas nodrošinājuma centrs, kurš atbilst MK 2007. gada 27. marta noteikumu Nr. 220 ,,Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās” (turpmāk – MK noteikumi Nr. 220) prasībām. Saskaņā ar norādīto NBS medikamentu noliktava šobrīd ir ārstniecības iestādes struktūrvienība, kura atbilstoši MK noteikumu Nr. 220 45.punktam zāles uzglabā ne vairāk kā piecu dienu patēriņam. Noteikumu projekts paredz, ka Nodrošinājuma pavēlniecība pēc NBS medikamentu noliktavas kā zāļu lieltirgotavas reģistrēšanas būs tiesīga izplatīt zāles, piemēram, (t.sk.) NBS un ZS ārstniecības iestādēm un medicīniskajām apakšvienībām, kā arī veidot zāļu uzkrājumu ilgākam laika periodam.Noteikumu projektā precizēta prasība attiecībā uz tīmekļa vietnes izveidi, jo NBS zāļu lieltirgotavai nav nepieciešama tīmekļa vietne ja zāles tiks izplatītas tikai profesionālā dienesta karavīriem un zemessargiem, lai nodrošinātu viņu veselību un medicīnisko aprūpi, turklāt NBS un ZS ārstniecības iestādes un medicīniskās apakšvienības informāciju par zālēm iegūst iekšējos normatīvajos aktos noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņoto spēki. |
| 4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālā dienesta karavīri, zemessargi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzētas izmaiņas noteikumu projekta izpildes nodrošināšanā iesaistīto institūciju struktūrās, noteikumu projektam nav būtiskas ietekmes uz iesaistīto institūciju cilvēkresursiem. |
| 3. | Cita informācija | Nav  |

Anotācijas kopsavilkums, III, IV, V, VI sadaļa – projekts šīs jomas neskar.

Aizsardzības ministrs R. Bergmanis

B. Kleina, 67335158

biruta.kleina@mod.gov.lv

L. Paupers, 67804446

linards.paupers@mil.lv